
se ele 
Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 











Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ţie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 











Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condacul întâi 

Alesule al lui Dumnezeu şi prea slăvite făcător de minuni, cuvioase Lavrentie, 
poruncă ai primit de la Împărăteasa cerului să vii în vechea cetate a Cernigovului şi 
să te sălăşluieşti în mănăstirea Sfintei Treimi, unde trăind cu dreptate, prigoane ai 
suferit şi turmă de monahi adunând, cu cuvântul lui Dumnezeu i-ai hrănit şi la 
Hristos 1-ai adus. Tu însă, având îndrăzneală la Sfânta Treime, roagă-te să fim 1z- 
băviţi de toate necazurile şi durerile ca să-ţi cântăm cu umilinţă şi mulțumire: Bu- 
cură-te, cuvioase Lavrentie, rugător bine plăcut şi sârguincios către Dumnezeu 
pentru sufletele noastre. 


Icosul întâi 

Cu îngerii te-ai asemănat, cuvioase şi purtătorule de Dumnezeu părinte Lavrentie, 
că sfânt şi drept trăind pe pământ, ne-ai lăsat nouă chipul desăvârşirii duhovniceşti. 
Noi însă, văzându-te vas ales, prea iubit de Maica lui Dumnezeu, locaş al Prea- 
Sfintei Treimi prin buna ta vieţuire şi împodobit cu minuni, mulţumind lui Dumne- 
zeu, te prea slăvim ca pe un mare luminător şi cu osârdie îți cântăm aşa: 

Bucură-te, slujitorul Preasfintei Treimi; 

Bucură-te, prea minunat ales al Maicii lui Dumnezeu; 

Bucură-te, că din iubire față de Domnul toată dulceaţa lumească ai lepădat; 
Bucură-te, că toate bunătăţile acestei lumi de dragul lui Hristos le-ai disprețuit; 
Bucură-te, că jugul lui Hristos cel bun şi uşor l-ai iubit; 

Bucură-te, că ai trăit în trup parcă neavând trup; 

Bucură-te, că prin tine cugetele necinstite se vădesc; 

Bucură-te, că prin tine faptele cele bune şi folositoare se binecuvântează; 
Bucură-te, că prin tine calea cea dreaptă către ceruri se arată; 

Bucură-te, cuvioase Lavrentie, rugător bine plăcut şi sârguincios către Dumne- 
zeu pentru sufletele noastre. 


Condacul al 2-lea 

Văzându-te pe tine prea sfinţitul Antonie, înţelepțit de puterea Domnului, ţi-a 
poruncit să vii în cetatea Cernigovului, în aşezământul Sfintei Treimi, unde se afla 
icoana Preasfintei Doamne şi Stăpânei Maria; tu însă ascultând porunca lui, ai 
întărit rugăciunea şi atunci însăşi Împărăteasa cerului te-a binecuvântat şi tu ai 











venit la un munte înalt şi ai găsit un loc ales pentru sălăşluirea monahilor, un 
aşezământ întru slava Preasfintei Treimi şi a Maicii lui Dumnezeu: pe călugări în 
nevoinţe I-ai întărit, pe cei râvnitori în urcuşul către cer, din credinţă în credinţă şi 
din virtute în virtute, i-ai adunat să cânte împreună cu tine în Treime Unului 
Dumnezeu: Aliluia! 


Icosul al 2-lea 

Înţelepciunea dumnezeiască te-a înţeleptit, părinte Lavrentie, să laşi lumea și cele 
ale lumii şi ai venit la mănăstirea Rahlov a Sfântului Nicolae, voind să te nevoieşti 
cu toată inima; iar tu cu osârdie prin cântare şi citire te-ai nevoit întru Hristos şi cu 
alte ascultări ai lucrat pentru aproapele. Noi, însă, văzându-te pe tine vas al Sfân- 
tului Duh, cu umilinţă strigăm către tine: 

Bucură-te, că din tinereţe ai iubit cu înflăcărare viaţa călugărească; 

Bucură-te, că bătrâneţile mamei tale le-ai liniştit; 

Bucură-te, că după moartea ei, în locaşul Sfântului Nicolae ai venit; 

Bucură-te, că prin înţelepciunea dumnezeiască pe oameni i-ai uimit; 

Bucură-te, că monahilor ai fost îndreptar şi icoană; 

Bucură-te, că nepătată ai păstrat curăţia cea iubitoare de Dumnezeu; 

Bucură-te, că prin uşile cele strâmte şi înguste ai intrat în Împărăţia Cerului; 
Bucură-te, că de la Domnul ai primit cu vrednicie cununa cea neveştejită; 
Bucură-te, că prea slăvit eşti în cer şi pe pământ; 

Bucură-te, că viaţa, faptele şi proorociile tale nu numai în Rusia, ci în toată lumea 
sunt cunoscute; 

Bucură-te, cuvioase Lavrentie, rugător bine plăcut şi sârguincios către Dumne- 
zeu pentru sufletele noastre. 


Condacul al 3-lea 

Cu putere de sus, arhierei cetăţii Cernigovului, sfințiţii mucenici Vasile şi Paho- 
mie, te-au văzut pe tine împodobit cu viaţă bine plăcută lui Dumnezeu şi stră- 
lucind în marea ta smerenie, cu post şi cu rugăciune şi pe cei credincioşi înţe- 
lepteşte propovăduindu-i, de aceea cântăm cu înţelegere Preasfintei Treimi: A/i- 
luia! 

Icosul al 3-lea 

Având adevărată smerenie şi mare ascultare, ai venit la mănăstirea PreaSfintei 
Treimi şi privind la icoana Maicii Domnului, ţinând în prea curatele ei mâini pe 
Pruncul lisus, aflând-o pe ea, prea nevinovată, ce ţi s-a arătat, ai căzut la pământ în 
faţa ei, cerându-i ajutor şi ocrotire. lar noi văzând că te-ai încredinţat voii lui Du- 
mnezeu îţi cântăm aşa: 

Bucură-te, că ai arătat ascultare Maicii lui Dumnezeu; 

Bucură-te, că ai slujit cu credincioşie în cetatea Cernigovului; 











Bucură-te, că acea icoană făcătoare de minuni ai văzut-o în mănăstire; 

Bucură-te, că la această icoană te-ai închinat cu osârdie; 

Bucură-te, că celor flămânzi şi însetaţi de dreptate le-ai vestit cuvintele vieţii veş- 
nice; 

Bucură-te, că drumul mântuirii l-ai arătat celor ce-l caută; 

Bucură-te, căpetenie înțeleaptă celor ce merg în Împărăţia cea de sus; 

Bucură-te, ajutătorul celor ce trudesc în evlavie; 

Bucură-te, cald mijlocitor a toată lumea; 

Bucură-te, cuvioase Lavrentie, rugător bine plăcut şi sârguincios către Dumne- 
zeu pentru sufletele noastre. 


Condacul al 4-lea 

Dumnezeu, cel ce S-a adus pe Sine jertfă pentru păcatele a toată lumea şi a înviat 
cu slavă din morţi şi S-a înălţat la cer, te-a învrednicit să călătoreşti până la leru- 
salim, unde tu, prea fericite, te-ai rugat cu osârdie pentru poporul drept credincios 
şi lumânarea din mâinile tale s-a aprins de la focul ceresc şi cu toţi credincioşii ai 
cântat lui lisus Hristos, care va veni să judece viii şi morţii, cântarea: Aliluia! 


Icosul al 4-lea 

Auzind păstorii Bisericii lui Hristos că furtuna patimilor şi zbuciumul acestei lumi 
nu te-au clătinat, sufletul îndreptându-ţi la limanul cel lin al mântuirii, cuvioase 
părinte, şi că toate bunătăţile şi frumusețile lumii văzându-le cu limpezime, călu- 
gări din alte mănăstiri veneau la tine spre învăţătură şi oamenii credincioşi alergau 
din cetăţi şi sate îndepărtate cu necazuri şi supărări pentru mângâiere şi întărire, cei 
bolnavi pentru vindecare, cu toţii primind din belşug darurile bunătăţii lui Dumne- 
zeu, un arhiereu te-a sfințit să fii arhimandrit, dând prin această vrednică cinstire 
nevoinţelor tale, iar pe noi ne învredniceşte să-ţi aducem aceste laude: 

Bucură-te, slujitor credincios al Mielului şi al Păstorului; 

Bucură-te, înainte stătător nevinovat la altarul Domnului; 

Bucură-te, că împreună cu îngerii îl cânţi pe Împăratul slavei; 

Bucură-te, îndrumător înţelepțit de Dumnezeu al călugărilor şi al oamenilor cre- 
dincioşi; 

Bucură-te, că eşti prea plin de lacrimile umilinţei; 

Bucură-te, vas cinstit al darurilor Duhului Sfânt; 

Bucură-te, nevoitorul răbdării desăvârşite; 

Bucură-te, sălaş prea ales al Sfintei Treimi; 

Bucură-te, învăţător iscusit al adevăratei smerenii; 

Bucură-te, întărirea evlaviei şi lauda Ortodoxiei; 

Bucură-te, cuvioase Lavrentie, rugător bine plăcut şi sârguincios către Dumne- 
zeu pentru sufletele noastre. 











Condacul al 5-lea 

Ca pe o stea izvorâtoare din Dumnezeu văzându-te pe tine, cuvioase părinte La- 
vrentie, strălucind luminos cu viaţa şi învăţătura, călugării şi credincioşii au mers 
după lumina vieţuirii tale şi te-au avut ca pe un luminător şi când a venit jugul 
ateismului dimpreună cu întunericul autocefalilor şi al înnoirilor şi al altor eretici şi 
schismatici, călcând în picioare cele sfinte, tu ca un bun păstor nu ai părăsit cetatea 
Cernigovului şi pe oamenii credincioşi, locuind în casa cinstitei văduve şi evla- 
vioasei monahii Evlampia, i-ai adus la lumina cea nepătrunsă, rugându-te pentru 
Rusia ca Dumnezeu să renască împărăția ortodoxă şi primind de la Arhanghelul 
Gavriil o astfel de descoperire, te-ai bucurat foarte, cântând PreaSfintei Treimi 
împreună cu toţi credincioşii: Aliluia! 


Icosul al 5-lea 

Văzând oamenii bine credincioşi ai cetății Cernigovului împlinirea proorociei tale, 
deschiderea şi închiderea bisericilor lui Dumnezeu, iar tu împodobind şi înfru- 
museţând casa Preasfintei Treimi şi a Născătoarei de Dumnezeu şi adunând turmă 
mare din cei ce voiau să ducă viaţă călugărească şi să urmeze poveţele tale cele 
drepte, i-ai învăţat fără fățărnicie să cheme neîncetat numele lui Dumnezeu şi 
ajutând pe oamenii cei credincioşi ai prezis întoarcerea moaştelor Sfântului ierarh 
Teodosie şi pe arhiereul Boris l-ai sfătuit să le aşeze cu slavă în locul unde fuseseră 
mai înainte, în biserica Schimbării la Faţă a Domnului, ceea ce a şi făcut. lar noi îl 
lăudăm pe Dumnezeu, cel ce ţi-a dat duhul proorociei şi al înţelepciunii şi te rugăm 
să înalți rugăciunile tale, Sfinte Lavrentie, pentru mântuirea noastră, a păcătoşilor, 
care îţi cântăm: 

Bucură-te, povăţuitor înţelept al călugărilor; 

Bucură-te, că moaştele Sfântului ierarh Teodosie le-ai aflat; 

Bucură-te, că aducerea moaştelor Sfântului ierarh Teodosie, cu cântări pascale ai 
prea slăvit-o; 

Bucură-te, împlinitorul neleneş al tipicului bisericesc; 

Bucură-te, doctorul iscusit şi fără de plată al bolnavilor; 

Bucură-te, mângâiere bine plăcută a celor mâhniţi; 

Bucură-te, întărire binecuvântată a celor întristaţi; 

Bucură-te, izgonitorul patimilor pierzătoare de suflet; 

Bucură-te, slobozitorul celor demonizaţi de năvala diavolului; 

Bucură-te, ajutătorul grabnic al celor fără ajutor; 

Bucură-te, cuvioase Lavrentie, rugător bine plăcut şi sârguincios către Dumne- 
zeu pentru sufletele noastre. 


Condacul al 6-lea 











Propovăduind tuturor cuvântul lui Dumnezeu, părinte Lavrentie, învățând cu vie- 
țuirea şi cu cuvântul tău smerenia, tăcerea, iubirea frăţească, primirea de străini, 
postul, rugăciunea şi frica faţă de Domnul, prin care ai fost ocrotit, nu ai călcat 
pravila până la prea cinstitele tale bătrâneţi, te-ai nevoit în rugăciunile de zi şi de 
noapte, cântând Celui ce ţi-a dat putere şi tărie, cântarea de laudă: Aliluia! 


Icosul al 6-lea 

Strălucind nouă ca o stea luminoasă şi călăuzitoare vieţuirea ta cumpătată prin 
post, cuvioase părinte Lavrentie, nu ai tânjit după mâncăruri, căci nu ne duc pe noi 
la Dumnezeu şi nu te-ai îngrijit de îmbrăcămintea hainelor, ci ai socotit că este mai 
bine să-ți înfrumuseţezi sufletul cu virtuţi. Sfârşitul ţi l-ai prezis de trei ori şi cur- 
gerea vieţii tale frumos ai săvârşit. Prin minuni şi viaţă veşnică ai fost prea slăvit 
de Mântuitorul Hristos, iar de la noi primeşte aceste laude: 

Bucură-te, înfrumusețarea cetei postitorilor; 

Bucură-te, chipul înfrânării şi al neprihănirii; 

Bucură-te, stea ce străluceşti în rândul cuvioşilor; 

Bucură-te, păstorul călugărilor şi învățătorul oamenilor din lume; 

Bucură-te, apărătorul şi ocrotitorul celor ce trăiesc în lume; 

Bucură-te, adevăratul următor al Evangheliei lui Hristos; 

Bucură-te, că eşti plin de harul lui Dumnezeu; 

Bucură-te, că eşti hrănit de la Izvorul vieţii cuvântului lui Dumnezeu; 

Bucură-te, că eşti împodobit cu veşmântul mântuirii şi îmbrăcat în haina nemuririi; 
Bucură-te, că mai înainte de învierea cea de obşte a Domnului ai fost prea slăvit 
prin nestricăciune întru încredințarea tuturor oamenilor; 

Bucură-te, cuvioase Lavrentie, rugător bine plăcut şi sârguincios către Dumne- 
zeu pentru sufletele noastre. 


Condacul al 7-lea 

Voind să fie următor credincios Mielului lui Dumnezeu, care a ridicat păcatele 
lumii, blândeţe şi smerenie luând asupra-i, părintele nostru Lavrentie, toate durerile 
şi supărările răbdând fără cârtire, a văzut că prin dureri vremelnice se dobândeşte 
mântuirea veşnică, a căpătat despătimirea şi când i-a sosit cinstitul sfârşit, fiind 
încă pe pământ a cântat cu vrednicie şi cu dreptate atotputernicului Dumnezeu 
cântarea îngerească: Aliluia! 


Icosul al 7-lea 

Domnul cel minunat întru sfinții Săi te-a arătat biruitor minunat împotriva vrăj- 
maşilor văzuţi şi nevăzuţi ai mântuirii noastre şi după fericita adormire te-a prea 
slăvit; tu însă, cuvioase părinte Lavrentie, aşteptând punerea în mormânt, ai petre- 
cut cu trupul împreună cu noi patruzeci de zile şi patruzeci de nopţi şi în acest timp 











nu au încetat la sicriul tău rugăciunile şi lacrimile, cu sufletul stând înaintea Presto- 
lului dumnezeiesc, rugându-te pentru sfânta Rusie şi pentru oamenii credincioşi, 
arătând nestricăciunea trupului tău întru încredințarea învierii tuturor oamenilor. 
lar de la sicriul tău ieşea bună mireasmă, încredințându-ne pe noi de vieţuirea ta 
sfântă. Noi, însă, minunându-ne, te lăudăm pe tine aşa: 

Bucură-te, că toată dulceaţa patimilor dintru tine ai stârpit,; 

Bucură-te, că trupul l-ai supus duhului; 

Bucură-te, că te-ai într-armat cu privegheri de noapte împotriva ispitelor vrăjma- 
şului,; 

Bucură-te, că prin post neobosit ai înfrânt toată dorinţa cea necurată; 

Bucură-te, că prin rugăciune neîncetată te-ai curăţat de orice întinăciune; 
Bucură-te, că ai fost menit cu totul lui Dumnezeu; 

Bucură-te, că pentru cuvintele Domnului ai păstrat calea cea strâmtă; 

Bucură-te, că prin lacrimi ai secerat bucuria cea pururi fiitoare; 

Bucură-te, că prin şederea în sicriu a trupului tău timp de patruzeci de zile pe noi 
ne-ai mângâiat,; 

Bucură-te, că şi după moarte nu ne-ai părăsit; 

Bucură-te, cuvioase Lavrentie, rugător bine plăcut şi sârguincios către Dumne- 
zeu pentru sufletele noastre. 


Condacul al 8-lea 

Străin şi călător socotindu-te a fi în lumea aceasta schimbătoare, cuvioase Lavren- 
tie şi cetatea cerească cântând, Împărăţia lui Dumnezeu încă pe pământ pregătind, 
i-ai păzit pe cei credincioşi de necurăţia ateistă, de pierzătorii autocefali şi înnoi- 
tori, de latini şi uniţi şi de altă mulțime de eretici şi schismatici şi împreună cu cei 
bine credincioşi şi evlavioşi ai cântat cântare de biruință Făcătoarei de viaţă Trei- 
mi: Aliluia! 


Icosul al 8-lea 

Împodobit ai fost cu toate armele dumnezeieşti, ca un ostaş biruitor al lui Hristos, 
ţi-ai încins coapsele tale cu adevărul, te-ai îmbrăcat în platoşa dreptăţii, ai încălțat 
picioarele tale întru gătirea păcii, ai primit scutul credinţei şi coiful mântuirii şi 
sabia duhului care este cuvântul lui Dumnezeu cu care ai biruit toate defăimările 
celui viclean. Tu însă, Sfinte Lavrentie, asemănându-te vechilor părinţi, ai întărit 
pe cei credincioşi întru evlavie şi pe cei rătăciți şi necredincioşi la Domnul, cre- 
dinţa ortodoxă ai apărat-o şi ai întărit-o, pe eretici, pe schismatici şi pe liber cuge- 
tători i-ai ruşinat şi i-ai înţelepțit. Ajută-ne şi nouă, cuvioase, cu mijlocirea ta la 
prestolul Preasfintei şi Celei de o ființă şi nedespărțitei Treimi, să rămânem sta- 
tornici în fața puterilor întunecate ale lui antihrist şi ale slugilor lui şi să ne 











împotrivim ispitelor vrăjmaşului, crezând în Biserica cea una după cuvântul cel din 
Evanghelie. Iar noi, cu inimă curată, te rugăm să primeşti aceste laude: 

Bucură-te, că te-ai asemănat cuviosului Antonie de la Pecerska prin săparea peş- 
terilor; 

Bucură-te, că asemenea lui Teodosie ai făgăduit să stai până la moarte în credinţa 
ortodoxă; 

Bucură-te, că asemenea lui Serghie de Radonej ai fost ziditor şi înnoitor de aşeză- 
minte călugărești; 

Bucură-te, că ai învăţat, precum lov de la Poceaev să ne ferim de uniatism, de 
autocefali şi de alte eresuri; 

Bucură-te, că pe credincioşi i-ai povăţuit precum Serafim de Sarov; 

Bucură-te, vestitor al unor vremuri înfricoşătoare şi propovăduitor al pocăinţei, 
precum loan de Kronstadt şi cuviosul mucenic Alipie; 

Bucură-te, împlinitor sârguincios al tipicului cuvioşilor părinţi Teodor Studitul şi 
Sava cel sfinţit; 

Bucură-te, aspru judecător şi povăţuitor al celor ce încalcă tipicul bisericesc; 
Bucură-te, că ai stat împotriva uniației precum cuvioşii mucenici Macarie de la 
Ovruci şi Atanasie de la Brest; 

Bucură-te, că te-ai asemănat Sfântului făcător de cântări Roman Melodul; 
Bucură-te, cuvioase Lavrentie, rugător bine plăcut şi sârguincios către Dumne- 
zeu pentru sufletele noastre. 


Condacul al 9-lea 

Iubind cu toată inima pe Unul Dumnezeu şi Domnul te-a iubit, dăruindu-ne prin 
tine rugător înaintea bunătăţii Lui. Cu smerenie te rugăm să îmblânzeşti pe dreptul 
Judecător pentru noi în ziua cea straşnică, să nu ne pomenească păcatele şi fără- 
delegile noastre şi să ne învrednicească de partea celor fericiţi care stau la dreapta 
Lui şi cântă: Aliluia! 


Icosul al 9-lea 

Ritorii cei mult vorbitori nu se pricep să spună toate nevoinţele şi minunile tale, 
părinte de Dumnezeu înţelepţit, căci bunătatea vieţuirii tale nu poate fi lăudată prin 
cuvinte omeneşti; de aceea noi, cei biruiţi de iubirea ta, îndrăznim să te lăudăm cu 
smerenie, cântând astfel: 

Bucură-te, luminător nestins al Sfintei Biserici şi credinţei ortodoxe; 

Bucură-te, întărire nebiruită a pământului rusesc; 

Bucură-te, căci prin smerenie ai călcat mândria cea pierzătoare de suflet; 
Bucură-te, că prin blândeţe ai stins flacăra mâniei; 

Bucură-te, că iubirea de argint ai urât; 

Bucură-te, că tot felul de necazuri şi supărări ai răbdat; 











Bucură-te, că prin rugăciuni neîncetate tristeţea ai gonit-o de la tine şi-ai dobândit 
bucurie întru Domnul; 

Bucură-te, că laude ai primit de sus de la Hristos Dumnezeu; 

Bucură-te, că în timpul vieţii şi după moarte ai fost îmbogăţit de Domnul cu darul 
minunilor; 

Bucură-te, că te odihneşti în locaşul tău întru miros de bună mireasmă; 

Bucură-te, cuvioase Lavrentie, rugător bine plăcut şi sârguincios către Dumne- 
zeu pentru sufletele noastre. 


Condacul al 10-lea 

Roagă pe Preaînaltul Ziditor să ne mântuiască de chinul cel veşnic, cuvioase al lui 
Dumnezeu, Lavrentie şi nu ne lipsi pe noi de ajutorul tău cel sfânt în ceasul sfâr- 
şitului nostru, că duhurile necurate ne tulbură cu nălucirile lor; să te arăţi atunci 
nouă apărător sârguincios, izbăvindu-ne cu rugăciunile tale de defăimările lor şi 
învrednicindu-ne de vederea îngerilor şi de cântarea împreună cu ei lui Dumne- 
zeu: Aliluia! 


Icosul al 10-lea 
Zid de apărare şi rugător bine primit la Dumnezeu te-am descoperit pe tine, părinte 
Lavrentie; mulţumire cucernică înălțăm Părintelui ceresc, pentru toate facerile Lui 


de bine care ni s-au arătat prin tine din belşug şi ţie, înainte stătătorului nostru, îţi 
cântăm: 

Bucură-te, întărirea şi lauda mănăstiri Sfânta Treime; 

Bucură-te, acoperământ dumnezeiesc al cetăţii Cernigovului; 

Bucură-te, frumuseţe prea minunată a călugărilor; 

Bucură-te, veşnică mângâiere a neamului creştinesc; 

Bucură-te, tare apărător al celor obidiţi; 

Bucură-te, liman de încredere al celor orfani şi nenorociţi; 

Bucură-te, bun vindecător al bolilor sufleteşti şi trupeşti; 

Bucură-te, mijlocitorul bucuriei noastre veşnice; 

Bucură-te, că toate cuvintele tale prooroceşti se împlinesc; 

Bucură-te, ocrotitorul nostru ceresc; 

Bucură-te, cuvioase Lavrentie, rugător bine plăcut şi sârguincios către Dumne- 
zeu pentru sufletele noastre. 


Condacul al 11-lea 

Cântare de laudă îţi aducem ţie, cuvioase părinte Lavrentie, şi cu dragoste cădem la 
racla sfintelor făcătoarelor de minuni şi vindecătoarelor tale moaşte, prea slăvind 
viaţa ta cea plină de răbdare, tăcerea ta înaltă, smerenia cea nefăţarnică, rugăciunea 
neîncetată, înfrânarea desăvârşită şi curăția sufletului şi a trupului; o, prea fericite, 











ajută-ne nouă să te urmăm în virtuțile tale, ca să putem cânta cu vrednicie Zidi- 
torului şi Dumnezeului nostru: Aliluia! 


Icosul al 11-lea 

Luminător al faptelor bune fiind încă în viaţă, părinte cuvioase Lavrentie, lumi- 
nător strălucit al harului dumnezeiesc te-ai arătat, strălucind şi după moarte şi 
minuni izvorând de la moaştele tale nestricate, că după patruzeci şi trei de ani, ca 
un tezaur de mult preţ, întregi şi pline de bună mireasmă s-au aflat şi aşezate au 
fost în biserica Sfintei Treimi a mănăstirii, unde mulţi ani te-ai trudit întru tot 
binele şi unde vieţuirea pământească în evlavie s-a sfârşit; ţie, celui ce eşti prea 
slăvit de Domnul, daruri de cântări duhovniceşti îți aducem şi cu umilinţă strigăm: 
Bucură-te, floare nestricăcioasă cu bun miros; 

Bucură-te, că întru sfinţenie ai înflorit ca un crin al Raiului lui lisus; 

Bucură-te, căci cu lumina minunilor tale luminezi întunericul sufletelor noastre; 
Bucură-te, vindecător binecuvântat al multor boli; 

Bucură-te, doctor iscusit al rănilor păcatului; 

Bucură-te, mângâietor aducător de bucurie celor scârbiţi; 

Bucură-te, că aspru îi pedepseşti pe cei ce ne aduc supărări; 

Bucură-te, strajă neadormită a mănăstirii tale; 

Bucură-te, că vieţuirea ta s-a descoperit la toată lumea; 

Bucură-te, că toate marginile pământului şi pe credincioşii ortodocşi i-ai uimit cu 
viaţa ta sfântă; 

Bucură-te, cuvioase Lavrentie, rugător bine plăcut şi sârguincios către Dumne- 
zeu pentru sufletele noastre. 


Condacul al 12-lea 

Cu mare har te-a învrednicit Domnul, prea fericite părinte Lavrentie şi cu mare 
vrednicie numit ai fost făcător de minuni: deoarece nu numai în timpul vieţii, dar şi 
după moarte cu măreţele tale minuni pe toţi i-ai uimit şi spre slăvirea atotputer- 
niciei lui Hristos te-ai nevoit ca să cânţi Preaînaltului Ziditor cântarea: Aliluia ! 


Icosul al 12-lea 

Cântăm marile tale nevoinţe, ostaşule biruitor al oastei lui Hristos, părintele nostru 
Lavrentie, căci ai biruit vrăjmaşii văzuţi şi nevăzuţi; fericim sfârşitul tău şi cu rugă- 
ciune sărbătorim sfântă pomenirea ta, cântându-ţi cu osârdie aşa: 

Bucură-te, că pomenirea ta se face cu laude şi adormirea cu sfinţii; 

Bucură-te, că lui Dumnezeu îi cânţi cântare întreit sfântă împreună cu puterile cele 
fără de trup; 

Bucură-te, că sărbătoreşti împreună cu proorocii şi cu apostolii; 

Bucură-te, că eşti prea slăvit cu ierarhii şi cu mucenicii; 











Bucură-te, că eşti încununat cu cununa nemuririi împreună cu drepții şi cuvioşii,; 
Bucură-te, lumină care izgoneşti întunericul hoardelor demonice ale lui antihrist; 
Bucură-te, că eşti dat de Dumnezeu apărător şi ocrotitor al Rusiei sfinte; 

Bucură-te, luptător şi biruitor al celor bine credincioşi; 

Bucură-te, că prin tine se prea slăveşte credinţa ortodoxă; 

Bucură-te, cuvioase Lavrentie, rugător bine plăcut şi sârguincios către Dumne- 
zeu pentru sufletele noastre. 


Condacul al 13-lea (de trei ori) 

O, cuvioase şi purtătorule de Dumnezeu, părinte Lavrentie, mare făcător de minuni 
şi grabnic ajutător, te rugăm primeşte de la noi cu milostivire această cântare de 
laudă, ce ţi-o aducem cu osârdie, că tu, şezând înaintea prestolului Împăratului 
slavei, Domnului Dumnezeu şi Ziditorului a toată făptura, să te rogi bunătăţii Lui, 
pentru noi, păcătoşii, să ne ierte greşelile cele de voie şi cele fără de voie, să ne 
păzească pe noi de faţa lui antihrist şi a slugilor lui potrivnice lui Dumnezeu, de 
rănile aducătoare de moarte, de suferinţe, de toate necazurile şi de întristarea vieţii, 
să ne izbăvească de chinurile veşnice şi să ne învrednicească să cântăm împreună 
cu toți sfinţii, Preasfintei Treimi: Aliluia! 


Apoi iarăşi se zice: 


Icosul întâi 

Cu îngerii te-ai asemănat, cuvioase şi purtătorule de Dumnezeu părinte Lavrentie, 
că sfânt şi drept trăind pe pământ, ne-ai lăsat nouă chipul desăvârşirii duhovniceşti. 
Noi însă, văzându-te vas ales, prea iubit de Maica lui Dumnezeu, locaş al Prea- 
Sfintei Treimi prin buna ta vieţuire şi împodobit cu minuni, mulțumind lui Dumne- 
zeu, te prea slăvim ca pe un mare luminător şi cu osârdie îți cântăm aşa: 

Bucură-te, slujitorul Preasfintei Treimi; 

Bucură-te, prea minunat ales al Maicii lui Dumnezeu; 

Bucură-te, că din iubire față de Domnul toată dulceaţa lumească ai lepădat; 
Bucură-te, că toate bunătăţile acestei lumi de dragul lui Hristos le-ai disprețuit; 
Bucură-te, că jugul lui Hristos cel bun şi uşor l-ai iubit; 

Bucură-te, că ai trăit în trup parcă neavând trup; 

Bucură-te, că prin tine cugetele necinstite se vădesc; 

Bucură-te, că prin tine faptele cele bune şi folositoare se binecuvântează; 
Bucură-te, că prin tine calea cea dreaptă către ceruri se arată; 

Bucură-te, cuvioase Lavrentie, rugător bine plăcut şi sârguincios către Dumne- 
zeu pentru sufletele noastre. 


Condacul întâi 











Alesule al lui Dumnezeu şi prea slăvite făcător de minuni, cuvioase Lavrentie, 
poruncă ai primit de la Împărăteasa cerului să vii în vechea cetate a Cernigovului şi 
să te sălăşluieşti în mănăstirea Sfintei Treimi, unde trăind cu dreptate, prigoane ai 
suferit şi turmă de monahi adunând, cu cuvântul lui Dumnezeu i-ai hrănit şi la Hri- 
stos i-ai adus. Tu însă, având îndrăzneală la Sfânta Treime, roagă-te să fim izbă- 
viţi de toate necazurile şi durerile ca să-ţi cântăm cu umilinţă şi mulțumire: Bu- 
cură-te, cuvioase Lavrentie, rugător bine plăcut şi sârguincios către Dumnezeu 
pentru sufletele noastre. 


Rugăciune către Sfântul Lavrentie 


O, prea cinstite şi prea fericite, părintele nostru Lavrentie, mare şi prea minunat 
făcător de minuni, învăţător şi ocrotitor al credinţei ortodoxe, mustrătorul ere- 
ticilor, apărătorul Bisericii, din tinereţile tale ai iubit să mergi pe drumul crucii, 
nevoindu-te în rugăciuni şi osteneli, în posturi, privegheri şi în tăcere, chip al cre- 
dinței fiind pentru călugări, jertfă vie, sfântă şi plăcută aducându-te lui Dumnezeu. 


Când însă, după sfârşitul tău, mănăstirea Sfintei Treimi, din răutatea ateilor, a fost 
ruinată, pângărită şi pustiită, având mare îndrăzneală la Împăratul ceresc, prin 
mijlocirea Maicii Domnului şi a ta a fost înnoită, iar moaştele tale sfinte şi cinstite 
au fost aşezate aici. lar noi, credincioşii, care venim la racla sfintelor şi cinstitelor 
tale moaşte, te rugăm pe tine, păstorul şi mijlocitorul nostru cel bun, nu înceta să te 
rogi la Domnul şi Dumnezeul nostru, să stingă toate eresurile şi schismele care vin 











din uneltirile vrăjmaşului mântuirii noastre, întărindu-ne întru evlavie şi curăţie, iar 
cu roua harului Său să omoare văpaia patimilor noastre şi să ne încingă cu putere 
de sus împotriva lui antihrist şi a hoardelor lui, împotriva vrăjmaşilor noştri văzuţi 
şi nevăzuţi; pe demoni izgonindu-i, izbăvindu-ne de toate bolile sufleteşti şi 
trupeşti şi păzindu-ne de toate relele, să ne dăruiască tot binele şi să ne ocrotească 
cu pace şi bunăstare, ca noi toți petrecând în pace, în linişte şi fără sminteală să 
prea slăvim Preasfânta 'Treime, pe Unul Dumnezeu: Tatăl şi Fiul şi Sfântul Duh şi 
milostiva ta mijlocire pentru noi în veci. Amin. 


Sursa:https://www.dervent.ro/rugaciuni.php?cID=cat-rugaciuni-acatiste&rlD=00064- 
ACATISTUL SFANTULUI LAVRENTIE DE CERNIGOV 











Viaţa Sfântului Lavrentie de la Mănăstirea Cernigov (1868-1950) 


Arhimandritul Lavrentie, cu numele său de botez Luca Evseevici Proscura, s-a 
născut în anul 1868 în satul Karilsk în apropierea Koropului, regiunea Cernigovsc. 
Părinţii lui, Evsevii şi Hristina, au fost ţărani simpli. În familie erau 7 copii, din 
care 5 erau băieţi. Luca era unul din cei mai mici. 


Copilăria lui a fost grea, fiind nevoit încă de mic să se obişnuiască cu orice fel de 
muncă pe lângă casă şi să muncească mult. 


Pe lângă toate greutăţile familiale, el a avut necazuri şi cu sănătatea trupească. 
Fiind încă micuţ, şi-a pus pe cap, în joacă, o găleată şi alerga prin ogradă, dar 
împiedicându-se de un purceluş a căzut pe spate, lovindu-se atât de rău că a rămas 
şchiop pentru toată viaţa. 


Deoarece mama lui era foarte bolnavă, încât nu se putea ridica adeseori nici din 
pat, iar tatăl murise când Luca era mic, băiatului i-au revenit, din cauza infirmităţii 
sale, responsabilităţile de pe lângă casă, atât bărbăteşti, cât şi femeiești. El păştea 
caii, îngrijea vaca, tăia lemne, făcea foc în sobă, cocea pâine, făcea curat prin casă, 
dădea cu var, spăla rufe, ba chiar a învăţat să şi croiască şi să coase. 


Luca a învăţat la şcoala din sat. Având o minte ageră şi ascuţită, îşi însuşea cu 
multă uşurinţă toate lecţiile şi-şi întrecea colegii, încât învățătorul i-a încredinţat 











supravegherea şi instruirea elevilor mai mici din şcoală, iar el îndeplinea cu multă 
bucurie această misiune. 


Era cunoscut în toate situaţiile ca un băiat capabil, ascultător, sârguincios şi foarte 
muncitor, însă o chemare deosebită a simţit el pentru muzică şi cântările bise- 
riceşti. Încă de mic a învăţat să cânte la vioară, iar dimineaţa, după ce ducea caii la 
păscut, lua vioara şi cânta melodiile lui preferate până aproape de micul dejun, 
melodii în care el îşi punea tot sufletul lui curat de copil. 


Pe vremea aceea, elevii erau învăţaţi să cânte în corul bisericii. Abia aici micuțul 
Luca se simţea în largul lui, aici era bucuria lui. Şi-a însuşit repede totul, atât 
cântările cât şi rânduiala slujbelor bisericeşti, astfel încât încă de la vârsta de 12 ani 
îi învăţa pe micii corişti şi, cu ajutorul preotului, conducea corul alcătuit din copiii 
mici, atât fetiţe cât şi băieţi. Cu darul lui Dumnezeu şi cu ajutorul preotului, la 
vârsta de 14 ani conducea singur chiar şi corul bisericesc. 


SR 5 2 


Când era adolescent şi locuia în casa părintească, de multe ori vorbea cu Maria, 
cumnata sa, soţia fratelui său Vartolomeu. 
- Cât de greu îi este creştinului să trăiască în lume, în ziua de azi. Dracul nu-i dă 
pace deloc. Mers seara pe drum, iar el, diavolul, merse lângă mine. Îmi fac 
semnul Sfintei Cruci şi pe mine şi pe tot împrejur şi el se depărtează (se retrage) 
un pic. Apoi, din nou se apropie de mine şi merge fluierând. 
Altădată, cosea la maşină în bucătărie, căci învățase să croitorească, (va povesti 
mai târziu Părintele Lavrentie): 
„- Stau eu aşa şi cos, iar când ridic ochii îl văd sub masă pe necuratul, care stătea 
întins pe o coastă şi moţăia. Eu n-am rezistat, şi am întrebat-o pe Maria: 
- Tu vezi cine stă sub masă? 
- Cine? a întrebat Maria speriată şi s-a uitat sub masă. 
- Stă dracul şi doarme sub masă. Oare, nu-l vezi? 
Iar Maria nu vedea nimic“. 

S&8& 


Ca urmare, încă din adolescenţă Luca simţea chemarea pentru viața monahală. 
Aceasta au simţit-o şi ceilalți colegi din cor, urmându-i mai târziu exemplul. 
Aproape toate fetele au plecat mai târziu la mănăstire, iar dintre băieți mulți au 
ajuns chiar la Athos. 


Deseori Luca vizita singur mănăstirea de monahi Râhlâ, unde ar fi vrut să rămână 
şi care îl atrăgea în mod deosebit prin trăirea vie şi viaţa duhovnicească autentică. 











Deşi mănăstirea ! se afla la o distanţă de 19 km de satul său natal, el parcurgea pe 
Jos această distanţă, cu bucurie. 


Dar dorul lui de mănăstire a trebuit să cedeze în faţa dragostei materne. 

Abia după moartea mamei sale, renunțând la partea sa de moştenire în favoarea 
fratelui său mai mic, Damian ? , l-a rugat pe fratele său mai mare, Vartolomeu, care 
a rămas să locuiască în casa părintească veche *, să-l conducă la mănăstirea Râhlâ. 


Și astfel, la vârsta de 23 de ani a fost primit în obştea monahală, unde trecu sub 
ascultarea părintelui care conducea corul mănăstirii, fiind deja bine cunoscută în- 
zestrarea sa muzicală. 


Vestea despre darurile tânărului şi înzestratului ucenic s-a răspândit repede şi în 
afara mănăstirii, ajungând până la mănăstirea „Sfânta Treime din Cernigov, şi la 
episcopul locului, Antonie, mare exemplu de trăire şi mare râvnitor al înaltei vieți 
duhovniceşti. Se spune despre el că avea doar două rânduri de haine: una ce o purta 
zilnic, iar alta în zilele de sărbătoare. lar dacă, de ziua Sfântului al cărui nume îl 
purta - de Sfântul Antonie, primea în dar o rasă nouă, îndată el o dădea de pomană 
altcuiva. 


Vlădica Antonie a văzut încă de la început în tânărul ucenic un mare slujitor al lui 
Dumnezeu, de aceea a şi insistat mult pentru transferarea lui. Când s-a făcut 
cererea pentru transferarea ucenicului Luca de la mănăstirea Râhlâ la mănăstirea 
„Sfânta Treime“ din Cernigov, fraţii din mănăstire au devenit geloşi pe Vlădică 
cârtind: 

- „Ce tot atâta Luca, Luca! Luca la deal, Luca la vale, de parcă n-ar mai exista şi 
alți monahi“. 


Dar Vlădica Antonie, mângâindu-i, le spuse: 
- „Ehei! Asta e un aşa Luca, de care o să întrebe toată lumea“. Ceea ce, bineînţeles, 
s-a şi îndeplinit. 


Dar Luca nu voia să părăsească mănăstirea de metanie Râhlâ, nu voia să plece din 
acest locaş retras care-i devenise atât de drag, şi unde în rugăciune se simţea atât de 
aproape de Dumnezeu. De aceea adormi după slujba de noapte cu lacrimi pe obraz 


* Acum mănăstirea este părăsită. 

* Damian, care l-a ajutat mult pe Părintele, vizitându-l des la mănăstire, a murit în război. 
Ceilalţi doi fraţi au fost deportaţi iar despre ei nu se mai ştie nimic. 

* Unde acum locuieşte fiica lui, Zoe. 











şi cu durere în suflet. Însă, în vis, i se arătă chipul Maicii Domnului de pe icoana 
de la mănăstirea „Sfânta Treime“ din Cernigov, care apropiindu-se de el l-a 
binecuvântat. Acest vis într-atât l-a cutremurat încât, sculându-se din somn dis 
de dimineaţă, cu frica lui Dumnezeu, şi luând binecuvântare de la stareţ, plecă 
în mare grabă la mănăstirea din Cernigov. 


Prezentându-se episcopului Antonie, îi spuse cu toată inima: 
- Binecuvântaţi, Preasfinţite Vlădică, iată, am ajuns! 


Binecuvântându-l şi învăluindu-l cu privirea sa blândă, episcopul îi zise: 
- Bine ai venit la noi, frate Luca. Pentru început te vei ocupa de pregătirea tinerilor 
seminariști. 


Când intră în biserică, Luca recunoscu imediat chipul Împărătesei Cereşti - Maica 
Domnului ce i se arătase în vis şi-l binecuvântase. 


Aici, în mănăstirea „Sfânta Treime“, a depus el votul monahal şi a primit 
numele de Lavrentie, aici în 1895 a fost numit ieromonah, şi tot aici a primit ca 
ascultare numirea de egumen. 


Toţi fraţii de mănăstire pe care 1-a avut: monahul Smaragd, Malahiil, Mihail, 
Inokentie, Efrem şi mulţi alţii, toţi l-au ascultat şi au urmat întocmai sfaturile lui 
duhovniceşti. 


Încă din tinereţe a învăţat şi a practicat rugăciunea lui lisus şi i-a învăţat şi pe alţii. 
De trei ori a ajuns în muntele Athos şi a fost în pelerinaj şi la Ierusalim pentru a se 
închina la locurile sfinte. 


Înfăţişarea Părintelui era plăcută, chipul lui blând iar prezenţa lui radia bună- 
tate şi linişte duhovnicească celor din jur. Părul, albit devreme, era alb ca 
zăpada, faţa lui luminoasă arăta tuturor bucurie şi dragoste, iar ochii lui albaştri 
emanau bunătate, cuprinzându-i pe toţi cu privirea lor profundă... De statură 
mijlocie, era nedezlipit de toiagul lui. 


Eufrosina, nepoata Părintelui, ne povesteşte că, până în 1933, Părintele a venit şi a 
slujit de câteva ori în biserica din Karilsc, locul său de baştină +. Iar când, după 
săvârşirea Sfintei Liturghii, se întorcea acasă întotdeauna cu hainele ude de 
transpiraţie, ne zicea în timp ce se schimba: „Vouă vă este greu să munciţi 


* Locul său de naştere 











pământul, iar nouă ne este şi mai greu să ne rugăm pentru voi toţi. Dar noi toţi 
transpirăm bine “. 


Niciodată Părintele nu-şi uita rudele; astfel, nepoatei sale, Eufrosina, i-a dăruit o 
cruciță 5 de aur, iar nepotului său, Petru, maşina sa manuală de cusut. Când fratelui 
său mai mare, Vartolomeu, i-au luat vaca, Părintele i-a dat bani să-şi cumpere alta. 


Întotdeauna când venea în sat, îşi povăţuia € nepoatele buna purtare (morala): „să 
nu umble să se distreze cu soldaţii sau cu alţi băieţi ci să se păstreze curate 
înaintea lui Dumnezeu, iar atunci când se vor căsători, să se cunune la biserică şi 
să respecte zilele de post rânduite de Biserică “. 

Părintele Lavrentie era tânăr când, în una din vizitele sale în satul natal, i-au spus 
de tânăra lor vecină că s-a măritat. Întâlnindu-se cu ea, el a întrebat-o: 

- Pentru ce te-ai căsătorit? Nu trebuia să te căsătoreşti. 

- Dar de acum m-am cununat! Sunt căsătorită la Biserică, aşa că va trebui să trăiesc 
în continuare astfel, a răspuns tânăra femeie oarecum neîncrezătoare. 

Dar viaţa ei a fost foarte grea, căci soţul ei, fiind necredincios, i-a amărât toate 
zilele şi, astfel, biata femeie îşi amintea deseori de cuvintele Părintelui Lavrentie, 
care, deşi era încă tânăr, i-a arătat viitorul. 

Timpul trecea şi nimic nu putea fi oprit în loc, totul se petrecea precum era rânduit. 
Cântăreţii cei mai buni, cu experienţă, erau trimişi în alte localităţi, iar alţii plecau 
singuri pentru a organiza coruri în alte biserici. Corul a început să se împuţineze, 
iar Părintele completa lipsa cu tineret din sat care frecventa biserica. Pentru aceasta 
folosea toată agerimea cu care fusese înzestrat de mic şi toată iscusința şi 
experienţa sa duhovnicească. Dacă vreo fată avea înclinații pentru viaţa monahală, 
el se ruga tot timpul şi-i dezvolta dragostea pentru cântările bisericeşti şi pentru 
rugăciune. Şi uite aşa, încet-încet, turma a început să se completeze cu tineri 
binecredincioşi. În taină 7, îi învăţa să se roage, le dădea mătănii, îi ajuta să 
înţeleagă profunzimea cântărilor şi scrierilor bisericeşti şi, de asemenea, îi ajuta să- 
şi găsească de lucru. 


O cruciuliță 
* Învăţa 
” Pe fiecare separat 











Vestea despre bunătatea şi darul înainte-vederii Părintelui se răspândea tot mai 
departe şi mai departe. 


Cu binecuvântarea Vlădicăi Pahomie s-au adunat mulţi cântăreţi bisericeşti, dintre 
care mulți au devenit apoi solişti talentaţi ai corului bisericii. 

Una dintre ele îşi aminteşte că era doar un copil când a venit pentru prima dată la 
mănăstire, însoţindu-i pe cei vârstnici, şi începu să plângă înaintea Părintelui. 
Acesta, văzând-o, a mângâiat-o pe cap şi i-a spus: 

- Nu plânge, căci vei deveni cântăreaţă împărătească. 

Bineînţeles că ea atunci, fiind micuță, nu a înţeles nimic, dar proorocia s-a împlinit 
întocmai, ea a ajuns să slujească cu glasul său Împăratului Ceresc. 

Și au trecut şi aceste timpuri şi au venit alte vremuri, mai grele. Monahilor şi 
tuturor „li s-a propus să plece“, căci mănăstirile trebuiau închise „pentru reparaţii“ 
(1930). 


În această grea perioadă, Părintele a trăit la poalele unui munte, la o văduvă drept- 
credincioasă ce se numea Elena. Acolo, într-o casă veche, Părintele ocupa o mică 
cameră, petrecându-şi timpul în post şi rugăciune, atât pentru turma sa împrăştiată, 
cât şi pentru întreaga lume. 


Din cauza prigoanei împotriva Bisericii, fiii săi duhovniceşti doar noaptea puteau 
să bată tainic în geamul Părintelui. Dar nu-i primea pe toţi. Ci, având darul îna- 
inte-vederii, el îi ştia pe toţi când vin şi pentru ce. 


Astfel, el a prevăzut prigoana şi închiderea bisericilor şi le spunea: 

- Citiţi şi păstraţi cărţile, că de ele o să aveţi mare nevoie. Pentru că încă vor mai 
fi mănăstiri, şi vor mai fi şi arhierei drept credincioşi şi toate cărţile vă vor fi de 
mare folos. 


Inainte de începerea războiului, Părintele a prevăzut marea nenorocire a poporului. 
Neîncetat se ruga şi plângea, spunând că mult sânge nevinovat va curge. 


Când în 1941 a început războiul, Părintele, prin străduinţa sa, a redeschis fosta 
mănăstire de călugări „Sfânta Treime“ şi a transformat-o în mănăstire de maici, iar 
mai apoi mănăstirea „Domnitskii“. La început, în prima mănăstire erau 75 de 
maici, iar în cea de-a doua doar 35. A adunat cântăreţi, iar cu timpul i-a împărțit în 











două coruri. Fiind principalul coordonator, i-a învăţat cântări noi, pătrunse de o 
profundă trăire duhovnicească. Vestea corului condus de Părintele Lavrentie a 
ajuns departe, în afara oraşului. 


Având dragoste pentru orice fel de muncă, atunci când au început reparaţiile 
mănăstirii, el se implica în toate activităţile, dând sfaturi practice meşterilor ce 
construiau sobele, celor ce refăceau pereţii, cât şi celor ce reparau acoperişul. 


Când meşterii s-au plâns de calitatea rea a scândurilor, Părintele le răspunse: 
- Nu-i nimic, pentru 20 de ani sunt bune, iar apoi, ce va da Dumnezeu. 


Au fost situaţii când au fost nevoiţi că lucreze şi în timpul iernii, perioadă în care 
mortarul amorţea (se întărea) din cauza frigului. 


Odată, lucrurile nu mergeau deloc bine şi au mai chemat ajutoare, la care unul din 
cei veniţi îi spuse: 
- Părinte, pentru această muncă este nevoie de multă putere. 


Atunci Părintele s-a apropiat şi rugându-se a făcut semnul Sfintei Cruci peste 
mortarul amorţit. Spre mirarea tuturor, mortarul a devenit foarte moale şi uşor de 
prelucrat. Atunci toți au înţeles că această minune s-a petrecut pentru rugăciunile 
stareţului Lavrentie. 


In treburile gospodăreşti ale mănăstirii, Părintele iubea să dea sfaturi şi să 
urmărească singur buna lor împlinire. 


Au muncit mult măicuţele pentru restaurarea bisericii şi a chiliilor lor. Aduceau 
apa de la mare depărtare, de la o fântână de pe colină; tăiau brazde de pământ cu 
târnăcopul şi le aduceau cu spatele la biserică, deoarece un singur cal nu le era 
suficient pentru munca lor. După multă muncă şi grea osteneală, abia în 1942, la 
Paşti, au reuşit să slujească prima Sfântă Liturghie în biserica renovată. Abia acum 
Părintele s-a mutat de la sora Elena în chilia de la mănăstire. 

Multă bucurie şi împlinire sufletească au avut atunci! 


Fiind cunoscut ca un bun duhovnic, la uşa Părintelui Lavrentie tot timpul era o 
mulțime de oameni pentru spovedanie. Cu darul său înainte văzător, pe mulţi din 
ucenicii săi i-a prevenit şi i-a ferit de multe necazuri. 

Când în 1942 a venit Vlădica Simon al Ucrainei de vest, Părintele a spus: 











- „Ehei, ăsta-i de-al nostru! “* 


Iar când a venit Vlădica Iakov în 1947, Părintele a spus: 
- „Sub aşa Vlădică va înflori viaţa duhovnicească a oraşului“, ceea ce s-a şi 
îndeplinit. 

Încă înainte de începerea războiului din 1941 Părintele a proorocit spunând direct: 

- „Pentru tot ce se face în afara rânduielilor bisericeşti şi în sărbători, totul se va 
ruina şi va arde. lar apoi se vor deschide mănăstirile şi oamenii se vor căi şi se 
vor ruga lui Dumnezeu, iar Dumnezeu, după mare mila Sa, le va mai da puţin 
timp, până când se vor completa rândurile îngerilor căzuţi “. Cu lacrimi în ochi, 
adeseori, el repeta aceste cuvinte. 


Părintele a avut şi el ispitele sale. Din uneltirea diavolului, adeseori Vlădica Boris 
se supăra pe el şi se purta distant, (grosolan), iar uneori şi măicuţa egumenă. EI, 
însă, era smerit şi cu îndelungă răbdare, şi cu iubire suporta totul, rugându-se cu 
dragoste pentru toţi cei ce erau supăraţi pe el. Cu aceasta el l-a biciuit pe vicleanul 
diavol şi l-a biruit, iar în ochii credincioşilor şi a ucenicilor săi devenea mai 
înduhovnicit, mai mare şi mai iubit. 


Pe lângă stareţ, în mănăstire vieţuiau încă douăsprezece surori, iar două dintre ele îi 
slujeau lui. Trapeza € era comună; acolo ei se şi rugau împreună. Iar atunci când 
Părintele nu putea să meargă la biserică din slăbiciunea sănătăţii sale, toți îşi fă- 
ceau rânduiala monahală - rugăciunile - în chilie. 


EI practica neîncetat rugăciunea lui lisus şi se străduia să le înveţe şi pe surori, 
explicându-le cum să se roage, adică atunci când trăgeau aer în piept să spună: 
„Doamne lisuse Hristoase, Fiul lui Dumnezeu", iar când dădeau aerul afară din 
plămâni să spună: „miluieşte-mă pe mine, păcătoasa“. 


Iar unei ucenice, la rugămintea de a-i binecuvânta mătăniile, i-a spus: 

- „Rugăciunea este un lucru bun, este un lucru îngeresc, iar tu roagă-te după 
degetele mâinii stângi. Apropie degetul mare de cel mic şi spune de 10 ori: 
Doamne lisuse Hristoase, miluieşte-mă pe mine, păcătoasa, iar apoi treci la inelar 
şi tot aşa la restul degetelor. Și uite aşa vei căpăta obişnuinţa pentru rugăciune, 

mintea însă trebuie introdusă şi închisă permanent în cuvintele rugăciunii, altfel 
ea umblă pe unde se nimereşte “. 


Corul era condus de Părinte cu mare iscusință fiind alcătuit din ucenicii şi 
măicuţele Părintelui, numai doi başi erau dintre bărbaţii mireni. De la Muntele 
Athos el a adus multe cântări bisericești noi: „Vrednică eşti“, „Mila lumii“ ş.a. 


Cu ocazia venirii la Cernigov a Patriarhului Aleksie, corul a fost invitat să cânte la 
catedrală, ocazie cu care Patriarhul a rămas profund impresionat de cântări şi a 
spus: 

- Aşa ceva rar vei auzi undeva! 


Mitropolitul loan al Kievului a invitat corul Părintelui la Kiev, unde de asemenea 
au fost apreciaţi. 

se 2 ie 
În timpul războiului, Părintele a vrut să deschidă mănăstirea de monahi de la Elţk, 
dar fiind puţini fraţi a renunţat. Părintele se străduia să completeze cât mai repede 
obştea monahală a mănăstirii „Sfintei Treimi“, pentru că aşa i-a spus Maica 
Domnului în vedenie. 


Pe ucenicii săi şi pe râvnitorii de mântuire, Părintele îi primea în curtea mănăstirii 
sub un acoperiş frumos aşezat. 


EI a proorocit moartea sa cu 8 ani înainte. Intr-o discuţie purtată cu ucenicii săi, el 
a spus: 
- Este unul aici care va mai trăi 8 ani, iar alții şi mai mult. 


Atunci când Părintele a murit, toate măicuţele şi-au amintit cuvintele lui. 


Altă dată a spus: 
- Din acest moment eu voi mai trăi un an şi jumătate. Ceea ce aşa s-a şi îndeplinit. 


Tot atunci a mai spus: 
- Anul 1950 vă va arăta, iar în 1952 veţi vedea multe rele. 


Intr-adevăr, Părintele a murit în 1950, iar în 1952 mănăstirea Domnitskii a fost 
închisă, „cică pentru reparaţii“ iar măicuţele s-au mutat toate la mănăstirea „Sfânta 
Treime.“ 











Era încă în viaţă Părintele când măicuţele se ocupau din ce în ce mai mult cu lucrul 
manual, făcând icoane, iar el era nemulțumit şi mereu le spunea: 

- „Toate câte le faceţi, le faceți fără rugăciunea lui lisus şi fără de rânduiala 
Bisericii şi, pentru aceasta, mănăstirile nu vor dăinui cât trebuie şi multe se vor 
închide “ ceea ce s-a şi împlinit. 


Dimineaţa, când se aprindeau luminile prin chilii, Părintele, cu mintea sa 
clarvăzătoare, ştia unde şi ce se întâmplă, ştia cine se roagă şi cine se ocupă cu 
altceva. 


Odată, când Părintele se îndrepta spre biserică, i-a spus măicuţei ce-l însoțea să 
intre în chilia de lângă biserică şi să vadă cu ce se ocupă acolo măicuţele. Intr- 
adevăr, ele se ocupau cu diferite treburi şi nimeni nu se grăbea să meargă la 
biserică. 


Părintele s-a supărat foarte tare şi a spus: 
- „In felul acesta mănăstirea nu o va mai duce mult “ ceea ce s-a şi împlinit. 


EI mereu le spunea că pentru monah rugăciunea este la fel de necesară ca şi 
aerul, altfel el se va asemăna cu o „Statuie neagră“ rău mirositoare. 


Şi le mai spunea: 
- „„Fericiţi sunt cei care sunt scrişi în Cartea Vieţii “ 


Iar la întrebarea surorilor: 

- Cine este scris în Cartea Vieţii?, el le răspundea: 

- „Cei care au râvnă şi merg cu bucurie la biserică, aceia sunt scrişi în Cartea 
Vieţii“. 

Avea, de asemenea, darul rugăciunii neîncetate cu rugăciunea lui lisus. 

Odată, pe când spălam holul - îşi aminteşte una din măicuţe - Părintele, trecând pe 
lângă mine, mi-a spus: 

- Lucrează, lucrează, dar să nu uiţi de rugăciunea lui lisus! În minte trebuie 
introdusă permanent rugăciunea, altfel mintea umblă pe unde se nimereşte, şi 
acest lucru ni-l repeta fiecăreia când ne porneam la drum. 

Despre Sfânta Liturghie, Părintele ne spunea mereu: 











- „Dacă trebuie neapărat să pleci de la Sfânta Liturghie, atunci pleacă după 
„Tatăl Nostru“, iar dacă s-au scos Sfintele Daruri, atunci să stai cu frică şi să te 
rogi pentru că aici este prezent Însuşi Dumnezeu cu Maica Domnului şi cu toate 
puterile cereşti, iar dacă poți, varsă măcar o lacrimă cât de mică pentru 
nemernicia ta. Căci îngerul tău păzitor se va bucura pentru tine. Dacă te întreabă 
atunci cineva ceva, tu răspunde-i, dar foarte scurt. lar tu singură Să stai în 
biserică precum Stă lumânarea “. 

Părintele îi iubea pe toţi şi era repede săritor la orice nevoie. Lumea umbla în 
grupuri după el, dorind să audă un cuvânt de învăţătură sau pentru a-i cere un sfat 
de mântuire. 


In curtea mănăstirii au fost aşezate mese unde el petrecea orele sale libere 
discutând cu copiii săi în timpul „ceaiului de seară“. 


Nu de puţine ori el făcea milostenie oamenilor săraci, pregătind prânzuri (mese) la 
care însuşi el le slujea. Învăluindu-i cu dragostea sa, le povestea atunci multe 
lucruri importante şi folositoare pentru mântuirea sufletelor lor, şi astfel poporul 
simplu se apropia de el, fiecare cu necazurile lui. Mereu le spunea: că la sfârşitul 
lumii (în vremurile cele de pe urmă) cei ce se vor întoarce cu toată inima lor la 
dreapta credinţă şi vor chema numele Domnului se vor mântui. Mai ales cei 
feciorelnici vor completa rândurile îngerilor căzuţi. Spunea despre Dumnezeu că 
este atât de milostiv încât şi pe evreii adevăraţi, cei ce trăiesc după legile lui Moise, 
la a doua venire a Sa îi va ridica şi îi va aşeza în al treilea cer. 

Părintele neîncetat îşi învăţa ucenicii să trăiască în pace şi dragoste duhovnicească, 
spunându-le: 

- „Dacă o oarecare soră este iute din fire („fierbinte“) şi nu-şi poate stăpâni 
cuvintele, atunci: „Înainte de a începe cearta, dă-ţi jos centura şi rasa, apoi pune 
metaniile deoparte şi abia atunci îndreptăţeşte-te pe tine! “. Dacă veţi proceda aşa, 
atunci niciodată nu vă veţi certa “. 


„Dacă cineva în decursul zilei nu s-a putut abţine şi nu a petrecut în dragoste şi 
pace ci s-a supărat şi s-a certat cu careva, atunci, până la apusul soarelui, trebuie 
neapărat să se împace, adică să-şi ceară iertare “. 


&&& 


Părintele avea darul înaintevederii. 

Astfel, după război, prin 1945, Vlădica Boris era plecat din Cernigov. Deodată, 
Părintele vine repede şi dă binecuvântare să înceapă pregătirile pentru 
întâmpinarea Mitropolitului. Surorile îi spuneau Părintelui că Vlădica nu are cum 
să se întoarcă deoarece toate drumurile şi podurile sunt distruse; Părintele însă a 
insistat să se continue pregătirile. Într-adevăr, în ziua aceea Mitropolitul s-a întors 
ŞI toţi s-au minunat de darul înainte-vederii dat Părintelui de bunul Dumnezeu. 

Măicuţei Atanasia i-a prezis că va deveni cântăreaţă bisericească (coristă). Odată, 
după masă, Părintele i-a pus crucea cea mare la gât şi i-a spus: 
- „Uite, vei deveni cântăreaţă (coristă)! “ şi într-adevăr aşa s-a şi împlinit. 


Odată, când măicuţa Atanasia s-a îmbolnăvit, Părintele intră în chilia ei şi o în- 
trebă: 

- „Ce facem, mai trăim? 

La care măicuţa i-a răspuns: 

- „Da, precum ştiţi, Părinte!“ 

Iar el i-a răspuns: 

- „Ei, atunci mai trăim! *. 

După această vizită, măicuţa Atanasia a început să se însănătoşească foarte repede. 

Măicuţa E. ne povesteşte că, odată, în timpul războiului, multe surori stăteau lângă 
portiţă uitându-se spre luncă. 
Trecând pe acolo, Părintele strigă deodată la ele: 
- „Fugiţi de acolo, că o să cadă o bombă! “ 
Nici n-au apucat măicuţele să se ascundă că o bombă a şi explodat exact pe locul 
unde au stat ele. 

2% ae 2 
Când Mitropolitul loan l-a vizitat pe Părintele Lavrentie, după ce au discutat şi au 
servit masa împreună, Mitropolitul a cerut binecuvântare de plecare la drum. 
Părintele însă îl sfătui să rămână până a doua zi. Dar Mitropolitul a insistat în ale 
sale şi s-a pornit imediat la drum. 


Nu trecu mult timp şi Părintele spuse: 
- „„ Deschideţi porţile şi întâmpinaţi-l pe Vlădică “. 


La care măicuţele i-au răspuns: 
- Părinte, Vlădica a plecat deja demult acasă! 











Însă Părintele a insistat, zicând: 

- Jar eu vă spun Să mergeţi şi să deschideţi porţile. 

Când au deschis, Mitropolitul, după poartă, stătea sfios şi aştepta smerit. Văzându- 
le nedumerirea, spuse: 

- Drumul s-a stricat şi nu este trecere până mâine. 


Toţi s-au minunat şi s-au bucurat de darul înaintevederii al Părintelui. 

Altă dată, lucrau la repararea bisericii şi aveau mare nevoie de materiale pentru 
construcţii, însă acestea erau foarte greu de procurat. 


Atunci Părintele i-a spus măicuţei econome: 
- Mergi repede la piaţă, că vei găsi materiale! 


Maica plecă în grabă, dar nu găsi nimic în piaţă şi, stând pe loc, se uita tăcută şi 
gânditoare împrejur; neştiind cesă facă şi fiind mâhnită, voi să se pornească spre 
mănăstire, dar deodată apăru lângă ea preşedintele colhozului care o întrebă de ce 
stă aici şi ce are de este aşa de supărată. După ce-o ascultă, o invită să urce în 
maşină, şi au plecat la gară. Aici au încărcat o maşină cu materialele necesare, ea a 
plătit şi au adus-o la mănăstire. Părintele, ca un înainte-văzător, le-a ieşit în 
întâmpinare şi l-a binecuvântat pe preşedintele colhozului, lăudând pe Dumnezeu. 
Preşedintele şi el i-a mulţumit Părintelui pentru rugăciunile sfinte. 

În timpul războiului, pe pământul mănăstirii a fost semănată secară şi, iată, venise 
timpul culesului, dar nu puteau face nimic, căci pământul era bine păzit de soldați. 
Maica iconomă a mers cu plângere la primărie să ceară ajutor, dar au alungat-o cu 
ruşine şi au fugărit-o cu vorbe batjocoritoare. Cu lacrimi în ochi ea s-a întors la 
mănăstire şi şi-a vărsat tot necazul Părintelui. 


A doua zi, spre dimineaţă, Părintele a binecuvântat-o şi 1-a spus să meargă din nou 
la primărie, poruncindu-i să nu vorbească cu nimeni pe drum. Cu credinţă în 
Dumnezeu şi în rugăciunile Părintelui, păzind tăcerea, măicuţa a mers din nou, la 
aceiaşi şefi. De îndată ce a ajuns la primărie şi le-a cerut din nou să o ajute, a şi 
primit permisiunea pentru strângerea roadelor, ba mai mult, toţi s-au purtat foarte 
frumos cu ea şi i-au vorbit amabil. Ea, bucuroasă, se întoarse repede la mănăstire 
şi-i povesti Părintelui cum s-au schimbat în bine lucrurile, la care stareţul zâmbi şi- 
INzI5e3 











- „Ei, iată, când omul este rău atunci cu el este satana, cel viclean, şi îi întunecă 
sufletul, iar când te vei ruga pentru acela, dracul fuge de la el iar omul devine bun 
şi înțelegător “. 

= e 2 
Se apropia iarna cu paşi repezi iar măicuţele, deşi au încercat, nu reuşiseră să aducă 
fân pentru cal. Maica E. se plânse Părintelui spunându-i că a fost la preşedintele 
sfatului să-i dea aprobare pentru fân, dar el a refuzat-o şi a alungat-o fără nimic. 


Părintele o ascultă cu atenţie, dar nu-i dădu nici un răspuns. Peste două zile o 
chemă la dânsul şi îi spuse: 
- Dacă nu acela, atunci altul te va ajuta, dar te vei întoarce cu fân. 


Măicuţa a plecat cu încredere şi într-adevăr s-a întors cu fân, căci vechiul pre- 
şedinte fusese înlocuit cu o zi în urmă. 

Alt necaz au avut cu vrăbiile. Pe pământurile mănăstirii au semănat orz, iar când 
acesta a început să se coacă vrăbiile se adunau în stol şi mâncau aproape tot. 
Maicile s-au dus plângând la Părintele, dar el le-a spus, încurajându-le cu bunătate: 
- Iată, de acum încolo, vrăbiile nu vor mai pricinui nici o pagubă. Ele vor veni, vor 
ciripi peste lan, dar nu se vor așeza; picioruşele lor se vor înmuia şi ele vor zbura 
de aici, departe. 


A doua zi maicile s-au convins singure de această minune. Vedeau cum vrăbiile 
veneau în stoluri, ciripeau deasupra lanului şi zburau înapoi. Toţi ÎI prea măreau pe 
Dumnezeu şi-l aduceau mulțumire pentru darul dat Părintelui şi pentru puterea 
rugăciunilor lui. 

În alt an, în grădina mănăstirii era semănată varză, iar când aceasta a crescut şi era 
bună de strâns, a fost năpădită de omizi. Au încercat toate metodele de a le stârpi, 
dar nu dădeau nici un rezultat. Atunci i-au cerut ajutor Părintelui. Părintele s-a 
rugat toată noaptea, iar a doua zi au văzut toţi cum omizile, de parcă ar fi fost un 
COVor Viu, se târau la iazul din apropiere. 


se 2 ie 
Părintele avea de asemenea şi darul tămăduirii. Una din măicuţe ne povesteşte că, 


după ce ea s-a întors din Siberia, unde fusese deportată, a început să aibă dureri 
permanente de cap, lucru pentru care s-a şi internat la psihiatrie. Dar pentru 











rugăciunile Părintelui, ea a început să se vindece repede şi să se facă sănătoasă în 
scurt timp, ajungând până la 80 de ani. 
Se aie 2 


Pe măicuţa F. a apucat-o o durere de genunchi foarte puternică încât nu mai putea 
să calce şi nici nu se putea ridica din pat. Cerându-i ajutorul Părintelui, acesta a 
făcut semnul Sfintei Cruci peste locul dureros şi durerea a dispărut. 

Un bărbat a venit la Părintele Lavrentie plângându-se de mari dureri de cap la care 
Părintele i-a spus: 

- Du-te şi sapă în peşteră la Sfântul Antonie. O piatră din peşteră să o pui la cap şi 
durerea îţi va trece ca luată cu mâna. 

Două săptămâni a săpat el la peşteră şi durerea I-a lăsat. 

Când a venit la Părintele şi i-a spus, acesta 1-a zis: 

- Dumnezeu S-a milostivit de truda ta, iar de acum încolo nu vei mai fi bolnav. 
Acest bărbat are 85 de ani şi tot traiul lui este cu frică de Dumnezeu. 


i se se 


M. P. ne povesteşte: Sufeream de o îngrozitoare durere de dinţi, iar de câteva zile 
nu-mi mai găseam liniştea nici ziua nici noaptea. Cineva mi-a spus să merg la 
Părintele Lavrentie, dar eu eram cam neîncrezătoare de felul meu, aşa că nu prea 
mă trăgeam să merg la Părintele şi mă gândeam în sinea mea: „Ce, el e doctor? Cu 
ce mă va ajuta el pe mine?“ Până la urmă însă m-am hotărât să merg, iar cea care 
m-a însoţit mi-a spus să tac şi să nu spun nimic. Când am intrat în chilie, toată 
lumea s-a întors spre mine. Eu m-am înclinat şi m-am aşezat într-un colț. Discuţia 
şi-a reluat firul, eu însă de durere nu puteam să-i urmăresc, aşa că mi-am pus capul 
pe genunchi şi am adormit. Şi iată că vine o măicuţă şi mă scutură uşor de umăr, 
spunându-mi că Părintele a întrebat dacă mă mai dor dinţii. 


Eu, de bucurie că nu mai simţeam nici o durere, am zâmbit, iar Părintele zise: 
- Sigur că n-o mai dor, că altfel nu i-ar fi arătat la toată lumea! 


Apoi, cu glas de dojană, mi-a spus: 

- Rob al lui Dumnezeu e cel ce-l slujeşte Lui şi cu cât Îi slujeşti lui Dumnezeu mai 
mult, cu atât EI iţi va auzi rugăciunea mai repede. Uitaţi-vă şi la acest „Toma 
necredinciosul'* care a venit după ajutor, dar asta să-i fie de învăţătură. 


Atunci eu am căzut în genunchi înaintea Părintelui şi i-am cerut iertare pentru 
îndoiala şi neîncrederea mea. 








(Extras din cartea: Sfântul Lavrentie, de la Cernigov - Viaţa, învăţăturile şi 
minunile făcute de Dumnezeu prin acest mare Părinte) 











